Guillelmus, divina miseratione Aurelianensis episcopus, viro religioso et discreto amico suo in Christo carissimo J[oanni], abbate Sancti Benedicti Floriacensis, salutem et sinceram in Domino caritatem. Mittimus ad vos dilectum nostrum Reginaldum, presbiterum, latorem praesentium, discretionem vestram rogantes quatenus ecclesiam de Vitriaco ad collationem vestram spectantem, quam Herbertus presbyter quondam dictae ecclesiae in manu nostra libere resignavit, ad preces nostras eidem Reginaldo conferatis. Datum anno Domini M°CC°LIII, die lunae ante Ascensionem Domini. Vale.